આજે જ્યારે આખું શેરબજાર અને તેને લગતા બેંકિંગ વ્યવહારો પણ ઓનલાઈન થઈ ગયા છે ત્યારે આપણે વધી રહેલ આર્થિક ગુનાઓ વિશે એક વખત જાણી લેવું જરૂરી છે. પછી ભલે ભારતના ગ્રાહકો એ હજુ કોઈ મોટા પાયાના આર્થિક ગુનાના ભોગ ન બન્યા હોય, પરંતુ નાના પાયે અસંખ્ય લોકોએ ઓનલાઈન વ્યવહારોમાં નાણાં ગુમાવ્યા છે. આજે સાયબર સિક્યોરિટીના ક્ષેત્રમાં આર્થિક ગુનાઓ એટલા જ અગત્યના છે જેટલા ડેટા કે માહિતીની ચોરી છે.